“เมเจอร์ปิ่นเกล้า” คัมแบ็ค! เตรียมเปิดให้บริการ 1 ธ.ค.นี้
“เมเจอร์ปิ่นเกล้า” คัมแบ็ค! เตรียมเปิดให้บริการ 1 ธ.ค.นี้ หลังปิดปรับปรุงเหตุไฟไหม้นานกว่า 4 เดือน 
28 พ.ย. 2559

ผู้สื่อข่าวรายงานว่า โรงภาพยนตร์เมเจอร์ซีนีเพล็กซ์ ปิ่นเกล้า ถนนบรมราชชนนี แขวงบางบำหรุ เขตบางพลัด กทม. เตรียมเปิดให้บริการอีกครั้งในวันที่ 1 ธ.ค. นี้ หลังจากที่ปิดปรับปรุง หลังจากเกิดเพลิงไหม้เมื่อวันที่ 28 ก.ค. ที่ผ่านมา โดยจากการตรวจสอบอาคารของวิศวกรรมสถานแห่งประเทศไทย พบว่า โครงสร้างอาคารตั้งแต่ชั้น 1, 2 และ 3 ยังแข็งแรงดี แต่เนื้อที่บนชั้นที่ 4 ได้รับความเสียหายทั้งหมด
อนึ่งสาเหตุของเพลิงไหม้ดังกล่าวเกิดจากป้ายไฟในโรงภาพยนตร์มีไฟฟ้าช็อต บริเวณโรงภาพยนตร์ที่ 7 ทำให้เกิดประกายไฟตกลงมายังพรม เกิดไฟลุกไหม้อย่างรวดเร็ว และต่อมาวันที่ 29 ก.ค. สำนักการโยธากรุงเทพมหานคร พร้อมด้วยกองพิสูจน์หลักฐานเข้าตรวจสอบ พบว่าความเสียหายทั้งหมดอยู่ที่ชั้น 4 ซึ่งเป็นที่ตั้งของโรงภาพยนตร์ที่ 1 – 8 ส่วนโรงภาพยนตร์ที่ 9 – 13 ไม่ได้รับความเสียหาย
อย่างไรก็ตาม เมเจอร์ ซีนีเพล็กซ์ ปิ่นเกล้า ได้ทำประกันภัย 4 บริษัท ได้แก่ ไทยศรีประกันภัย, คิวบีอี ประกันภัย (ประเทศไทย), นวกิจ ประกันภัย และ เอฟพีจี ประกันภัย (ประเทศไทย) ทุนประกันรวม 516 ล้านบาท
 
 
